લોકલ ટ્રેનમાં ગ્રુપ બનાવીને દાદાગીરી કરવાના કેટલાય કિસ્સા બનવા લાગ્યા છે. આવો એક કિસ્સો ઘાટકોપર (ઈસ્ટ)માં પંતનગરમાં રહેતા એક રહેવાસી સાથે બન્યો હતો. જોકે રેલવે પ્રોટેક્શન ફોર્સ (RPF) અને ગવર્નમેન્ટ રેલવે પોલીસ (GRP)એ CCTV કૅમેરાના ફુટેજમાં એક આરોપીને ઓળખી લીધા બાદ રેલવે-સ્ટેશને જઈને ગઈ કાલે છાપો મારીને ત્રણ આરોપીઓને પકડી પાડ્યા હતા. રેલવે-પોલીસ દ્વારા કરવામાં આવેલી આ કડક કાર્યવાહી બાદ દાદાગીરી કરતા આ ગ્રુપને પાઠ ભણવા મળ્યો છે.